**SJL 8, 9 ZÁMENÁ – pomôcka**

**♦** Zámená **aký, ktorý, koľký** sa skloňujú podľa vzoru **pekný**, teda v **N pl.** **–í** *(jeden – aký, ktorý, koľký, pekný muž; dvaja – akí, ktorí, koľkí, pekní muži).*

*♦* Zámeno **čí (čia, čie)** sa skloňuje podľa vzoru **cudzí**, píšeme **–í.**

*♦* **Dlhé** tvary zámen ako:

*do neho/doňho, za neho/zaňho, cez neho, pod neho/poňho, na neho/naňho* - sa používajú vtedy, keď **zastupujú osoby**. (*Ide po brata. – Ide po neho/ poňho.*)

*♦* **Krátke** tvary ako:

*doň, cezeň, podeň, zaň, nadeň* - sa používajú, ak **zastupujú veci.** *(Ide cez most./Ide cezeň.)*

*sám chlapec chlapec*)



*♦* Zámená **sám, sama, samo, sami, samy** vyjadrujú **osamelú osobu**

(používajú sa vo význame opustený) aleboosamelú **skupinu osôb:**

**sami** = mužský rod, životné, množné číslo, všeobecne – ak nepoznáme rod

(sami chlapci, sú tu sami – nepoznáme rod)

**samy** = mužský rod, neživotné, ženský rod, stredný rod, množné číslo

(*samy duby, samy ženy, samy deti)*.

*♦* Zámeno **samý, samá, samé** vyjadruje **prevažujúcu časť skupiny**

(v triede sú *samí chlapci, samé dievčatá, ženy*) a skloňuje sa podľa vzoru **pekný**.

*♦* Zámeno:

**oni** sa používa pri mužskom rode, životné (*oni muži, chlapci*),

alebo zmiešaná skupina (*oni muži + ženy + deti*);

**ony** sa používa pri všetkých ostatných rodoch (ony ženy, deti, ony stromy)

*♦*Zámeno **kde?** sa používa, keď sa pýtame na miesto *(Kde to mám položiť?*) a

zámeno **kam?** sa používa, ak sa pýtame na smer, pohyb *(Kam ideš?).*

*♦* Zámenom **tu** sa ukazuje na [miesto](http://slovniky.juls.savba.sk/?w=miesto&c=0cdd&d=psken&d=priezviska&d=ma&d=bernolak&d=hssjV&d=noundb&d=sssj&d=obce&d=locutio&d=sss&d=un&d=kssj4&d=peciar&d=pskcs&d=psp&d=scs) v blízkosti hovoriaceho. *(Tu bývame.)*

*♦* Zámenom **sem** sa označuje [smer](http://slovniky.juls.savba.sk/?w=smer&c=8615&d=psken&d=priezviska&d=ma&d=bernolak&d=hssjV&d=noundb&d=sssj&d=obce&d=locutio&d=sss&d=un&d=kssj4&d=peciar&d=pskcs&d=psp&d=scs) k hovoriacemu alebo do [jeho](http://slovniky.juls.savba.sk/?w=jeho&c=8615&d=psken&d=priezviska&d=ma&d=bernolak&d=hssjV&d=noundb&d=sssj&d=obce&d=locutio&d=sss&d=un&d=kssj4&d=peciar&d=pskcs&d=psp&d=scs) blízkosti*.*

*(Priveď ju sem.)*

**\*Pomôcka** → ak si namiesto zámen doplníme slovné spojenia: tu - na tomto mieste

sem - na toto miesto.

Ak zámená **jeho, jej, ich** zastupujú podstatné mená → osobné základné zámená (Nechcel ich ( deti) vyrušiť – *koho?*

Ak zámená **jeho, jej, ich** zastupujú prídavné mená → privlastňovacie zámená (O ich (detských) záľubách – *čích?*